ग्रेटर नोएडा : प्यार और जंग में सब कुछ जायज है ऐसा ही निकाय चुनाव में अजब-गजब नजारे देखने को मिल रहे हैं। यहां सपा के एक नेता ने बसपा के प्रत्याशी को जिताने के लिए अपनी पूरी ताकत झोंक दी है। चर्चा है कि सपा के नेता ने बसपा के प्रत्याशी के पक्ष में माहौल बनाने के लिए ग्रेटर नोएडा के एक फाइव स्टार होटल में पार्टी दी और कैश बांटा। हाल ही में बसपा ने अय्यूब मलिक को दादरी नगर पालिका परिषद के लिए टिकट दिया है। बीजेपी के बागी और सपा उम्मीदवार मनोज गोयल को अय्यूब मलिक अपने पक्ष में मान रहे हैं। मजेदार बात ये है कि अय्यूब के पक्ष में समाजवादी पार्टी के एक नेता भी खुलकर मैदान में उतर गए हैं। और सपा नेता मनोज गोयल बसपा उमीदवार का खुलकर प्रचार भी कर रहे है। सपा की जिला कार्यकारिणी के सदस्य शुक्रवार रात वोट दिलाने का दावा करने वाले ठेकेदारों को लेकर ग्रेटर नोएडा के एक फाइव स्टार होटल में पहुंचे। होटल में ठेकेदारों की जमकर सेवा की गई। ठेकेदारों ने भी उन्हें अय्यूब के पक्ष में माहौल बनाने का भरोसा दिया। इस मामले में सपा के दादरी विधानसभा प्रभारी बचन भाटी ने कहा है कि बसपा प्रत्याशी का फेवर करने वाले सपा नेता के बारे में जानकारी मिली है। इसके बारे में वह जांच कराएंगे। अगर आरोप सही पाए जाते हैं तो संबंधित नेता के खिलाफ कार्रवाई के लिए प्रदेश अध्यक्ष को रिपोर्ट भेजी जाएगी।